b"\n_START_ARTICLE_\nBob Gerard\n_START_SECTION_\n\xc5\xbdivljenjepis\n_START_PARAGRAPH_\nBob Gerard se je rodil 19. januarja 1914 v angle\xc5\xa1kem mestu Leicester. Dru\xc5\xbeinsko podjetje Parr's Ltd., ki je bilo najprej proizvajalec koles, je nato za\xc4\x8delo proizvajati motorna vozila. Na prvi dirki je Gerard sodeloval leta 1933 na dirki MCC Land's End trial, kjer se je izkazal. \xc5\xa0e nekaj let je sodeloval na manj\xc5\xa1ih dirkah, nato pa je kupil dirkalnik Riley Sprite in za\xc4\x8del sodelovati tudi na cestnih dirkah. Po drugi svetovni vojni, ki je prekinila njegovo dirka\xc5\xa1ko kariero, je v sezoni 1947 dosegel svojo prvo pomembnej\xc5\xa1o zmago na dirki Ulster Trophy, zmagal pa je tudi dva tedna kasneje na dirki British Empire Trophy. V sezoni 1948 je dobil dirko Jersey Road Race, v sezoni 1949 pa je dosegel svoji drugi zmagi na dirkah Jersey Road Race in British Empire Trophy._NEWLINE_Med sezonama 1950 in 1957 je nastopil na osmih dirkah Svetovnega prvenstva Formule 1, nikoli pa se mu ni uspelo uvrstiti med dobitnike to\xc4\x8dk. Je bil pa \xc5\xa1e naprej uspe\xc5\xa1en na britanskih dirkah, saj je v sezoni 1950 \xc5\xa1e tretji\xc4\x8d dobil dirko British Empire Trophy, v sezoni 1953 dirki Joe Fry Memorial Trophy in Curtis Trophy, v sezoni 1955 pa Daily Record Trophy. Umrl je leta 1990."